ኣነ 11 ክፍሊ ቅድሚ ምውድአይ ቅድሚ ክልተ ዓመት ኣስመራ ዩኒቨርስቲ ተዓጽዩ" ክብል ምረቱ ይገልጽ። ኣብ ከረን ተምሃራይ እንከሎ፤ ኣቡኡ "ተማሃሩ፡ እንተተማሂርኩም ኣብዛ ዓዲ ብዙሕ ባይታ ኣሎኩም" ኢሉ ይመኽሮም ከምዝነበረን፡ እንተኾነ ብሰንኪ እቲ ዝመርሕ ዘሎ ስርዓት ዝኽተሎ ፖሊስታት፡ ብዙሓት ኤርትራውያን ንስደት ከምዘምርሑ ይሕብር። ኣብ ሃገሩ ናይ ስራሕን ሓሳብካ ናይ ምግላጽ መሰልን እንተዝህሉ ከም ካልኦት ኣፍሪቃውያን ተማሂሩ ናብ ዓዱ ተመሊሱ ክሰርሕ ባህጊ ከምዝነበሮ ዝገልጽ ሜሮን፡ እዚ ዘሎ ስርዓት ግን መንእሰይ ኤርትራ ንከይምዕብል ጅሆ ከምዝሓዞ ይዛረብ። "ስደት ካብ መጻእካዮ፡ ስደት ካብ ኣተኻዮ ንዕድላቱ ክትጥቀመሉ ኣለካ። ስደት ቀሊል ዘይምዃኑ ኩላትና ንፈልጦ ኢና። ክትጽዕር ኣለካ፡ ክትመሳሰል ኣለካ፡ ክትሰርሕ ኣለካ። ኮይኑ ግን ከምኡ እናገበርካ ባይታታት ኣብ ዘለዎ ዓድታት" መንእሰያት ኤርትራ ብንጥፈት ክዋስኡ ይመክር። እንተጽዒርካ ጻማ ፍረ ኣለዎ ዝብል ሜሮን፡ እቲ ኣብ ዝተፈላለየ ሃገራት ፋሕ ኢሉ ዘሎ መንእሰይ፡ ብዝተኻእለ መጠን ነቲ ዘለዎ ግዜ ተጠቒሙ፡ ብኹሉ መዳያቱ ነብሱ ከማዕብል ይምሕጸን። ሜሮን ኣብቲ ኣብ 2012 ዝተሳተፎ ኣኼባ (One Young World) ካብቶም ተሳተፍትን መደረ ዘስምዑ ዝነበሩ ሰባትን ብዙሕ ከምዝተማህረን ንሶም በጺሖሞ ኣብ ዘለው ደረጃ ንክበጽሕ ኒሕ ከምዘስነቖን ይዛረብ። "ንሶም ስለዝጸዓሩ እዮም ኣብዚ በጺሖም፡ ኣነ'ውን እንተጽዒረ ዘይበጽሓሉ ምኽንያት የሎን። ዝብል ስምዒት ሓዲሩኒ። ንኣተሓሳስባኻ ብኣውንታ ስለዝጸልዎ፡ ናይ ለባማት ሓሳባት ከምእትሓስብ ይገብረካ" ይብል። ምንጪ ስእሊ, Meron ተጣባቒ ስደተኛታት ኣብ በረኻታት ሳሕል ክዓቢ እንከሎ፡ እቶም ዝሕብሕብዎም ዝነበሩ ተጋደልቲ ብድልየቶም ብዘይ ኣፋላላይ ከም ደቆም ይሓጽብዎምን ይምግቦምን የኸድንኦምን ከምዝነበሩ መሮን ይገልጽ። እቲ ናቱ ሕልሚ ዝነበረ ድማ እታ መጻኢት ኤርትራ ከምቲ ሎሚ ዝርእያ ዘሎ ዘይኮነስ፡ ከምቲ ኣብ ንእስነቱ እንከሎ ዘስተማቐሮ ሓልዮትን ምክብባርን ዝመልኦ ክርኢ'ዩ ድልየቱ ነይሩ። "ኣብ ጉዕዞ ስደት ብዙሓት መተዓብይተይ፡ ምሳይ ኩዕሶ እግሪ ዝጻወቱ ዝነበሩ፡ ቤተ ክርስትያን ምሳይ ዝኸዱ ዝነበሩ፡ ቤት ትምህርቲ ምሳይ ዝመሃሩ ዝነበሩ መንእሰያት ስኢነ። እዚ ናይ ብሓቂ እዩ ዝትንክፈኒ" ይብል። ኤርትራዊ ኣብ ሃገሩ ከቢድ መስዋእቲ ከፊሉ ከብቅዕ ኣብዚ ሕጂ ዘለዎ ድኽነትን ስእነትን ጃምላዊ ስደትን ማእሰርትን ብምውዳቑ ስለዘተሓሳሰቦ ብዓቕሙ ስደተኛታት ኣብ ምሕጋዝ ከምዝተዋፈረ ይሕብር። "ሰብ እንዳ ሞተ እንዳተሰደ፡ እናጸገሞ ሓገዝ ደልዩ እናተጣረዐ፡ ውራይ እንጀራኻ ጥራሕ ምግባር ይኸብደኒ እዩ። ስለዚ ምስ ሕብረተሰበይ ክሳቐ ኣብ ሓጎሱ ክሕጎስ ስለዝደሊ እየ ኣክቲቪዝም ጀሚረ" ይብል። ውድድር ምርጫ ምንጪ ስእሊ, Meron መግለጺ ስእሊ, መሮን ምስ ሚኒስተር ጉዳያት ወጻኢ ኣሜሪካ ነበር ኮንደሌሳ ራይስ ሜሮን ናብ ኣመሪካ ካብ ዝኣቱ ሾመንተ ዓመት ገይሩ'ሎ። ንሱ፡ ኣብ ኦክላንድ በይ ኤርያ ኣብ ዝበሃል ከባቢ እዩ ዝነብር። ኣብቲ ከባቢ ካብ 1980 ኣትሒዙ ብዙሓት ኤርትራውያን ይነብሩ ኣለው። ሜሮን፡ ኣብታ ዝወዳደረላ ከባቢ ንሸውዓተ ዓመት'ዩ ተቐሚጡ ዘሎ። ንሱ፡ነቲ ከባቢኡ ኣጸቢቑ ስዘለዝተላለዮን ስለዝፈልጦን፡ እንታይ ዓይነት ለውጢ ከምዘድሊ ይፈልጥ እየ ይብል። ኣመሪካዊ ዜጋ ምስ ኮነ ድማ ኣብዚ ከባቢ ንምርጫ ተወዳዲረ ናተይ ኣበርክቶ ክገብር እኽእል እየ ብምባል ክወዳደር ከምዝወሰነን ኣብቲ ምርጫ እንተተዓዊቱ ዝከኣሎ ከምዘበርክትን ወሲኹ የረድእ። ሜሮን ብሳላ ሓያል ጻዕሩን ኣበርክቶ ሕብረተሰቡን ኣብ ክልተ ደረጃታት ተዓዊቱ ከምዝሓለፈን፡ ብ3 ሕዳር ምስ ካልኦት ሓሙሽተ ኣመሪካውያን ኣብቲ ቦታ ተወሊዶም ዝዓበዩ መወዳድርቱ ገጢሙ ንኽዕወት ሓያል ጻዕሪ ይጽበዮ ከምዘሎ ግን ከኣ ክዕወት እየ ዝብል ልዑል ተስፋን ድርኺትን ከምዘለዎ ይገልጽ። ምንጪ ስእሊ, Meron መግለጺ ስእሊ, መሮን ምሰ ላዕለዎይቲ ኣፈኛ ባይቶ ኣመሪካ ናንሲ ፐሎሲ ሜሮን፡ ሕብረተሰብ ኣብ ምምዕባል ሓያል ጎስጓስስን ትምህርትን ክገብር ብምጽንሑ፡ እቲ ዘለዎ ከባቢ ይኹን ካልእ ሰብ ብኣውንታ እዩ ዝዝክሮ። ካብ ንእስነቱ ሕብረተሰብ ኣብ ምምዕባል፡ ፖሊሲታት ኣማሓዩሽካ ንቕድሚት ምስጓም ድላይ ስለዝነበሮ ኣብ ዝተፈላለየ ማሕበራትን ዩኒቨርሲታትን ኣብ ምምዕባል እቲ ሕብረተሰብ ተጸሚዱ ክሰርሕ ብምጽንሑ ኣብዚ ናይ ብላክ ላይቭስ ማተር ኣብቲ ኣብ ልዕሊ ጸለምቲ ዝግበር ዘሎ ዓሌታዊ ኣድልዎ ኣብ ቅድሚት ኮይኑ ካብ ዝቃወሙ ሰብ እዩ። ሜሮን፡ ኣብዚ ጀሚሩዎ ዘሎ ጉዕዞ ምርጫ እንተኾነ ክዕወት ካብኡ ተረፈ ከኣ ትምህርትን ተመኩሮን ቀሲሙ ካብኡ ብዝረኽቦ ትምህርቲ ኣብታ ስድራ ቤቱ ዝተስውኡላ ኤርትራ ከገልግልን ንካልኦት ክምህርን ክሕግዝን ድልየትን ባህግን ከምዘለዎ ይሕብር። ተዛማዲ ትሕዝቶ ኢጣልያ፡ ካብ መዕቆቢ ስደተኛታት ከምልጥ ዝፈተነ ኤርትራዊ ብሓደጋ መኪና ህይወቱ ሓሊፉ5 መስከረም 2020 ንስነ ጽሑፍ ኣፍሪቃ ዘበራበረ ደራሲ ቺነዋ ኣቸበ4 መስከረም 2020 ሸኽ ኢብራሂም ሱልጣን፡ 'ጊልያነት ትግረ ዜጥፍኡን ንኤርትራ ኣብ ክልተ ካብ ምምቃል ዜድሓኑን ሓርበኛ'2 መስከረም 2019 ኤርትራ፡ ቅድሚ 19 ዓመት ተኣሲሩ ዝተሰወረ ተጋዳላይ ተስፋይ ገብረኣብ (ጎመራ)30 ነሓሰ 2020 ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 6 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 5 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 2 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 3 ወድብ ኣንጌላ መርክል፡ ሓድሽ ኣቦ መንበር መሪጹ 4 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 5 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ” 6 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 7 ጣሊባን ኣባላቱ ብዙሓት ኣንስቲ ከይምርዓው ትእዛዝ ኣመሓላሊፉ 8 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
